**OŠ “Jovan Gnjatović” – Vraćenovići**

**Veselinka Avramović, Suzana Jokić – profesorice razredne nastave**

|  |  |
| --- | --- |
| **1. Predmet/predmeti, Vannastavna/vanškolska** **aktivnost:** | Priroda i društvoPriroda  |
| **2. Tema:** | Godišnja doba |
| **4. Ishodi učenja** | Učenici će moći da...-navedu i opišu vremenske promjene u prirodi i aktivnosti biljaka, životinja i ljudi u skladu sa godišnjim dobima-navedu biljne i životinjske vrste iz svog okruženja  |
| **5. Ključne kompetencije i ishodi KK čijem se postizanju kod učenika doprinosi**  | KOMPETENCIJA PISMENOSTI: Usvajanje raznovrsnog vokabulara vezano za godišnja doba (1.1.5)MATEMATIČKA KOMPETENCIJA: Prepoznaju da se mnoge prirodne pojave i procesi mogu opisati naučnim zakonima i teorijama (1.3.2)DIGITALNA KOMPETENCIJA: Koriste digitalne uređaje, aplikacije i jednostavne softvere za pronalaženje slika i podataka o godišnjim dobima (1.4.8)LIČNA,SOCIJALNA I KOMPETENCIJA KAKO UČITI: Prepoznaju svoje sposobnosti i interesovanja i koriste ih za svoje učenje, lični rast i razvoj uz podršku (1.5.7)PREDUZETNIČKA KOMPETENCIJA: Sarađuju sa drugima kako bi se ideje pretočile u aktivnost (1.7.7)KOMPETENCIJA DVOJEZIČNOSTI:Prepoznaju specifičnosti stranog jezika (engleski jezik) i tipične razlike u odnosu na CSBH jezik i književnost (1.2.3) |
| **6. Ciljna grupa** |  II, III, V razred |
| **7. Broj časova i vremenski period realizacije** | 2 časa |
| **8. Scenario (strategije učenja i njihov slijed) te učenikove aktivnosti** | Korak 1: (1.ČAS) (Veselinka Avramović)Motivacija- slušanje pjesme “ Četiri godišnja doba”. Slijedi razgovor o slušanoj pjesmi. (Prilog 1) Korak 2: (Suzana Jokić)Nastavnik ističe mapu uma na tablu. Na mapi uma je predstavljen grafički prikaz sva četiri godišnja doba (proljeće, ljeto, jesen i zima). (Prilog 2)Korak 3: (Veselinka Avramović)Nastavnik započinje razgovor o godišnjim dobima i prezentuje učenicima njihove osnovne karakteristike. Nakon toga učenici odgovaraju na pitanja nastavnika koja su osmišljena tako da počinju od pitanja nižeg reda do pitanja višeg reda,sa ciljem da se kod učenika razvije kritičko mišljenje.Korak 4: (Suzana Jokić)Svaki učenik dobija koverat sa sličicama koje prikazuju biljke, životinje, ljude i vrijeme vezano za određeno godišnje doba. Učenici pojedinačno i uz pomoć nastavnika lijepe svoje sličice na mapu uma kod određenog godišnjeg doba, uz obrazloženje.2. ČASKorak 5: (Veselinka Avramović)Učenici rješavaju asocijaciju na plakatu postavljenom na tabli, a čije je konačno rješenje “ZIMA”. (Prilog 3)Korak 6: (Suzana Jokić)Nastavnik dijeli učenike u parove, a svaki par dobija koverat sa djelovima slike i zadatkom ( Snješko Bijelić, Djeda Mraz, Novogodišnja jelka). (Prilog 4)Učenici sastavljaju sliku od datih djelova, lijepe sliku na datom papiru, zapisuju naziv dobijene slike. Nakon proglašenja pobjedničkog para učenici bojaju dobijenu sliku.Korak 7: (Veselinka Avramović)Učenici na kraju časa imaju zadatak da na praznim listićima nacrtaju ☺ ili ☹ i tako potvrde kako su se osjećali u toku časa, a zatim pahuljicama i pamukom ukrašavaju drvo koje je naslikano na zidu učionice. |
| **9. Materijali za podučavanje i učenje** | Plakat sa mapom uma, kompjuter, koverte sa sličicama i zadacima, ljepilo, plakat sa asocijacijom, bojice, pamuk, pahuljice |
| **10. Potrebna materijalna sredstva****(uključujući troškovnik, ako je potrebno obezbjediti finansijska sredstva)** | Nijesu potrebna dodatna finansijska sredstva |
| **11. Očekivani rezultati** | Učenici razumiju osnovne karakteristike godišnjih doba |
| **12. Opis sistema vrednovanja** | Učenici će komunicirati tokom časa, razmjenjivati ideje i doprinijeti aktivnoj atmosferi u grupama. Vrednovaće se njihovo znanje, mišljenje i kreativnost. |
| **13. Evaluacija** | Procjenjivanje ostvarenosti očekivanih rezultata i ciljeva učenja.Učenici će stikerima( ☺, ☹) potvrditi njihovo mišljenje o času.Evaluacija nakon realizacije časa. |